સુરત પોલીસ કમિશનર સતીષ શર્મા સામે ક્રિપ્ટો કરન્સીમાં રોકાણ કરવાના બહાને સુરતના બિલ્ડર ચેતન ગોરઘનભાઈ ગાંગાણી સાથે રૂપિયા 14 કરોડની ઠગાઈ થઈ હોવાની અરજી થઈ હતી. આ મામલે ક્રાઈમ બ્રાન્ચે તપાસ કરતા ઠગાઈ થઈ હોવાનું માલુમ પડતા ક્રાઈમ બ્રાન્ચે કુલ છ વ્યક્તિઓ સામે ગુનો નોંધ્યો છે. હાલમાં આ ફરિયાદ 14 કરોડની થઈ છે પણ આ ફરિયાદ પછી બીજા રોકાણકારો પણ ફરિયાદ કરવા આવે તેવી સંભાવના છે. ચેતન ગાંગાણીની ફરિયાદ પ્રમાણે સુરતના રોહિત કપોપરા દ્વારા ચેતનને બિટકોઇનમાં રોકાણ કરવા માટે લાલચ આપવામાં આવી હતી જેમાં મર્સીડીઝ કાર પણ ભેટમાં આપી હતી.